
DR 31.3.2011 81 

 
Timbalan Yang di-Pertua [Datuk Dr. Wan Junaidi bin Tuanku Jaafar]: Ahli-ahli 

Yang Berhormat, masalah di hadapan Majlis ialah rang undang-undang bernama suatu akta 
untuk mengadakan peruntukan bagi mewujudkan dan melaksanakan suatu sistem tarif khas 
untuk memangkin penjanaan tenaga boleh baharu dan untuk mengadakan peruntukan bagi 
perkara yang berkaitan dibaca kali yang kedua sekarang dan terbuka untuk dibahas.  

Beberapa Ahli:  [Bangun] 

Timbalan Yang di-Pertua [Datuk Dr. Wan Junaidi bin Tuanku Jaafar]: Ya. 
Yang Berhormat Ledang. 

 

5.12 ptg. 

 Ir. Haji Hamim bin Samuri [Ledang]: Terima kasih Tuan Yang di-Pertua. 
Pertamanya saya ingin ucapkan setinggi-tinggi tahniah kepada Yang Berhormat Menteri 
dan kementerian yang berkenaan kerana telah pun berjaya merumus satu rang undang-
undang ini dan sekali gus dibentangkan dalam Dewan yang mulia ini. Ini kerana, inilah 
salah satu daripada pendekatan ataupun langkah ke alam teknologi hijau di mana 
sebagaimana yang kita sedia maklum, teknologi hijau adalah salah satu daripada 
pendekatan untuk memulihara alam sekitar, dunia dan alam. 

 Sebagaimana yang kita tahu Tuan Yang di-Pertua, sains dan teknologi memajukan 
alam. Sains dan teknologi memberikan kita segala kelengkapan hidup di dunia ini. Segala 
keperluan hidup termasuklah sekarang kita berada di dalam Dewan yang mulia ini dengan 
suasana yang sejuk ini. Ini adalah salah satu daripada sains dan teknologi. Banyak lagi 
kemudahan yang kita sedang gunakan yang senang kita pakai daripada sains dan 
teknologi. Akan tetapi Tuan Yang di-Pertua, sains dan teknologi jugalah yang telah banyak 
memusnahkan alam sekitar, merosakkan alam sekitar. Itu kita tidak boleh nafikan. Akan 
tetapi akhir-akhir ini Tuan Yang di-Pertua, sains dan teknologi jugalah yang boleh 
digunakan untuk memulihara dan memelihara alam sekitar. Saya ingin mengucapkan 
tahniah kepada kementerian kerana Rang Undang-undang Tenaga Boleh Baharu ini adalah 
salah satu daripada pendekatan untuk memulihara alam sekitar khususnya bagi satu jangka 
masa yang panjang. 

Tadi disebut ini adalah salah satu daripada sumber bahan api yang kelima penting 
di dalam negara kita. Ini bukanlah satu perkara baru Tuan Yang di-Pertua. Dulu sudah ada, 
cuma kita tidak sebut sahaja TBB. Kita ada penjana elektrik daripada sistem hidro dan 
sebagainya. Sekarang pun sudah ada sistem penjanaan daripada biogas, biomass. Di 
FELDA tidak kurang sepuluh kilang FELDA menjana sebagai elektrik tetapi tidaklah ada 
FIT. Tadi disebut, malah sebelum ini kita sedia maklum sehingga Rancangan Malaysia 
Kesembilan ataupun sehingga tahun lepas, hanya 17.5 peratus sahaja sasaran yang 
dicapai bagi tenaga elektrik yang dijana daripada TBB masuk ke grid elektrik.  Maknanya 
boleh dikatakan sangat perlahanlah Tuan Yang di-Pertua, sangat-sangat perlahan.  

 Jadi saya harapkan dengan adanya Rang Undang-undang TBB ini, selepas ini 
akan dapat menggalakkan dan mempercepatkan proses penjanaan elektrik daripada 
tenaga boleh diperbaharui. Cuma, saya ingin bertanya kepada Yang Berhormat Menteri, 
kenapa hanya disenaraikan biogas, biomass, solar, hidro, tetapi tidak ada angin? Tidak ada 
sumber daripada angin, tidak ada sumber daripada laut.  Misalnya mungkin ombak, sebab 
kalau kita tengok di dasar laut Tuan Yang di-Pertua, arusnya sangat kuat. Kenapa tidak 
dimasukkan? Mungkin perlukan penjelasan kemudian.  

 Tuan Yang di-Pertua, ada beberapa persoalan Tuan Yang di-Pertua, yang saya 
ingin tahu. Dalam menggalakkan penjanaan tenaga elektrik daripada TBB ini, ada satu skim 
galakan yang dinamakan sebagai feed-in tariff. Saya ingin bertanya, dari mana kita dapat 
sumber FIT ini? Kalau saya baca satu per satu, pengguna akan dikenakan caj lebihan 
sebanyak satu peratus. Ini yang saya nampak, daripada sumber lain saya tidak nampak. 
Yang saya baca inilah dia. Caj satu peratus daripada jumlah unit penggunaan elektrik yang 
digunakan oleh pengguna kecuali yang bawah 200 unit.  

  



Timbalan Yang di-Pertua [Datuk Dr. Wan Junaidi bin Tuanku Jaafar]: Ahli-ahli Yang Berhormat, masalah di hadapan Majlis ialah rang undang-undang bernama suatu akta untuk mengadakan peruntukan bagi mewujudkan dan melaksanakan suatu sistem tarif khas untuk memangkin penjanaan tenaga boleh baharu dan untuk mengadakan peruntukan bagi perkara yang berkaitan dibaca kali yang kedua sekarang dan terbuka untuk dibahas. Beberapa Ahli: [Bangun] Timbalan Yang di-Pertua [Datuk Dr. Wan Junaidi bin Tuanku Jaafar]: Ya. Yang Berhormat Ledang. 5.12 ptg. Ir. Haji Hamim bin Samuri [Ledang]: Terima kasih Tuan Yang di-Pertua. Pertamanya saya ingin ucapkan setinggi-tinggi tahniah kepada Yang Berhormat Menteri dan kementerian yang berkenaan kerana telah pun berjaya merumus satu rang undang- undang ini dan sekali gus dibentangkan dalam Dewan yang mulia ini. Ini kerana, inilah salah satu daripada pendekatan ataupun langkah ke alam teknologi hijau di mana sebagaimana yang kita sedia maklum, teknologi hijau adalah salah satu daripada pendekatan untuk memulihara alam sekitar, dunia dan alam. Sebagaimana yang kita tahu Tuan Yang di-Pertua, sains dan teknologi memajukan alam. Sains dan teknologi memberikan kita segala kelengkapan hidup di dunia ini. Segala keperluan hidup termasuklah sekarang kita berada di dalam Dewan yang mulia ini dengan suasana yang sejuk ini. Ini adalah salah satu daripada sains dan teknologi. Banyak lagi kemudahan yang kita sedang gunakan yang senang kita pakai daripada sains dan teknologi. Akan tetapi Tuan Yang di-Pertua, sains dan teknologi jugalah yang telah banyak memusnahkan alam sekitar, merosakkan alam sekitar. Itu kita tidak boleh nafikan. Akan tetapi akhir-akhir ini Tuan Yang di-Pertua, sains dan teknologi jugalah yang boleh digunakan untuk memulihara dan memelihara alam sekitar. Saya ingin mengucapkan tahniah kepada kementerian kerana Rang Undang-undang Tenaga Boleh Baharu ini adalah salah satu daripada pendekatan untuk memulihara alam sekitar khususnya bagi satu jangka masa yang panjang. Tadi disebut ini adalah salah satu daripada sumber bahan api yang kelima penting di dalam negara kita. Ini bukanlah satu perkara baru Tuan Yang di-Pertua. Dulu sudah ada, cuma kita tidak sebut sahaja TBB. Kita ada penjana elektrik daripada sistem hidro dan sebagainya. Sekarang pun sudah ada sistem penjanaan daripada biogas, biomass. Di FELDA tidak kurang sepuluh kilang FELDA menjana sebagai elektrik tetapi tidaklah ada FIT. Tadi disebut, malah sebelum ini kita sedia maklum sehingga Rancangan Malaysia Kesembilan ataupun sehingga tahun lepas, hanya 17.5 peratus sahaja sasaran yang dicapai bagi tenaga elektrik yang dijana daripada TBB masuk ke grid elektrik. Maknanya boleh dikatakan sangat perlahanlah Tuan Yang di-Pertua, sangat-sangat perlahan. Jadi saya harapkan dengan adanya Rang Undang-undang TBB ini, selepas ini akan dapat menggalakkan dan mempercepatkan proses penjanaan elektrik daripada tenaga boleh diperbaharui. Cuma, saya ingin bertanya kepada Yang Berhormat Menteri, kenapa hanya disenaraikan biogas, biomass, solar, hidro, tetapi tidak ada angin? Tidak ada sumber daripada angin, tidak ada sumber daripada laut. Misalnya mungkin ombak, sebab kalau kita tengok di dasar laut Tuan Yang di-Pertua, arusnya sangat kuat. Kenapa tidak dimasukkan? Mungkin perlukan penjelasan kemudian. Tuan Yang di-Pertua, ada beberapa persoalan Tuan Yang di-Pertua, yang saya ingin tahu. Dalam menggalakkan penjanaan tenaga elektrik daripada TBB ini, ada satu skim galakan yang dinamakan sebagai feed-in tariff. Saya ingin bertanya, dari mana kita dapat sumber FIT ini? Kalau saya baca satu per satu, pengguna akan dikenakan caj lebihan sebanyak satu peratus. Ini yang saya nampak, daripada sumber lain saya tidak nampak. Yang saya baca inilah dia. Caj satu peratus daripada jumlah unit penggunaan elektrik yang digunakan oleh pengguna kecuali yang bawah 200 unit.